Поверителен рапорт № 856 от БТА в Солун до Иван Евстратиев Гешов
Поверителен рапорт № 856 от БТА в Солун до българския дипломатически агент в Турция Иван Евстратиев Гешов за назначаването на Фирмилиан за сръбски владика в Скопие и отношението на Русия

Солун, 9 ноември 1899

Господине Агенте,

Тукашното Гърцко общество се вижда вече уверено, че заявленията му са уважени пред Патриаршията и ръкоположението на Фирмилиана нема да стане в Солун. В кръговете около Гърцката Митрополия се предполага, обаче, че ръкоположението ще стане в Св. Гора.

Руския Генерален Консул, Г-н Иларионов, безуспешно употреби всичкото си красноречие за да убеди Солунския Гърцки митрополит и съвета му да не отказват ръкоположението на Фирмилиана. Въобще в тоя въпрос Г-н Иларионов действува открито в полза на сърбите.

Приемете и пр.

Княжески Търг. Агент: (п) А. Шопов
Верно:
Секретар: Д-р Н. Колушев

Печат: Бъгарско Търговско Агентство в Солун

Бележки

Македония
Исторически документи